To unge ekspedienter hos Super Spar i Løkken måtte udlevere et stort beløb til muskuløs røver

Lørdag aften - kort efter lukketid kl. 22 - brød en cirka 20-årig mand et vindue op til Super Spar-butikken på Toldbodvej i Løkken. Han truede de to unge ekspedienter med en kniv - og de måtte åbne butikkens pengeskab og udlevere weekendens omsætning. Ifølge TV2/Nords oplysninger et beløb på op mod 100.000 kr. Han smed pengene i en sort taske med logoet "onside" skrevet som et grønt logo. Tasken blev smidt i en indkøbsvogn, der senere blev fundet i nærheden af burtikken. Røveren er mellem 18 og 20 år, muskuløs og lidt mørk i huden. Han er udlænding og talte dansk med kraftig accent. Røveren havde en rød hættetrøje og blå joggingbukser på. Nordjyllands Politi på telefon 114 vil gerne høre fra vidner.